CELEX: 32008D0424
Language: fi
Date: 2008-06-06 00:00:00
Title: 2008/424/EY: Komission päätös, tehty 6 päivänä kesäkuuta 2008 , korkeapatogeeniseen H7-alatyypin lintuinfluenssaan liittyvistä suojatoimenpiteistä Yhdistyneessä kuningaskunnassa (tiedoksiannettu numerolla K(2008) 2666)

7.6.2008   
            
            
               FI
            
            
               Euroopan unionin virallinen lehti
            
            
               L 149/81
            
         
      KOMISSION PÄÄTÖS,
   tehty 6 päivänä kesäkuuta 2008,
   korkeapatogeeniseen H7-alatyypin lintuinfluenssaan liittyvistä suojatoimenpiteistä Yhdistyneessä kuningaskunnassa
   (tiedoksiannettu numerolla K(2008) 2666)
   (Ainoastaan englanninkielinen teksti on todistusvoimainen)
   (2008/424/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisöjen perustamissopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Yhteisön toimenpiteistä lintuinfluenssan torjumiseksi 20 päivänä joulukuuta 2005 annetussa neuvoston direktiivissä 2005/94/EY ja direktiivin 92/40/ETY kumoamisesta (3) vahvistetaan tietyt ennaltaehkäisevät toimenpiteet lintuinfluenssan valvonnan ja varhaisen toteamisen osalta sekä sellaiset torjuntaa koskevat vähimmäistoimenpiteet, jotka on toteutettava, jos tätä tautia ilmenee siipikarjassa tai muissa vankeudessa pidetyissä linnuissa. Direktiivissä säädetään suoja- ja valvontavyöhykkeiden muodostamisesta korkeapatogeenisen lintuinfluenssan taudinpurkauksen ilmetessä.
            
         
               (2)
            
            
               Yhdistynyt kuningaskunta ilmoitti 4 päivänä kesäkuuta 2008 komissiolle, että sen alueella sijaitsevalla siipikarjatilalla on vahvistettu korkeapatogeenisen H7-alatyypin lintuinfluenssan taudinpurkaus, ja toteutti välittömästi direktiivin 2005/94/EY edellyttämät asianmukaiset toimenpiteet, mukaan luettuna suoja- ja valvontavyöhykkeiden perustaminen.
            
         
               (3)
            
            
               Komissio on tutkinut kyseiset toimenpiteet yhteistyössä Yhdistyneen kuningaskunnan kanssa ja katsoo, että asianomaisen jäsenvaltion toimivaltaisen viranomaisen muodostamien vyöhykkeiden rajat ovat riittävällä etäisyydellä taudinpurkauksen todellisesta esiintymispaikasta.
            
         
               (4)
            
            
               Jotta yhteisön sisäiselle kaupalle ei aiheutuisi tarpeetonta haittaa ja vältettäisiin perusteettomien esteiden syntyminen kolmansien maiden kanssa käytävälle kaupalle, kyseiset Yhdistyneen kuningaskunnan vyöhykkeet on viipymättä ilmoitettava yhteisön tasolla.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Tämä päätös koskee Yhdistyneen kuningaskunnan toimivaltaisen viranomaisen muodostamia suoja- ja valvontavyöhykkeitä, sen jälkeen kun Oxfordshiren kreivikunnassa sijaitsevalla siipikarjatilalla on vahvistettu korkeapatogeenisen H7-alatyypin lintuinfluenssan taudinpurkaus, josta kyseinen jäsenvaltio ilmoitti komissiolle 4 päivänä kesäkuuta 2008.
   Yhdistyneen kuningaskunnan on varmistettava, että direktiivin 2005/94/EY 16 artiklan 1 kohdan mukaisesti muodostetut suoja- ja valvontavyöhykkeet käsittävät vähintään tämän päätöksen liitteessä olevassa A ja B osassa nimetyt alueet.
   2 artikla
   Tätä päätöstä sovelletaan 28 päivään kesäkuuta 2008.
   3 artikla
   Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 6 päivänä kesäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 395, 30.12.1989, s. 13. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2004/41/EY (EUVL L 157, 30.4.2004, s. 33); oikaisu EUVL L 195, 2.6.2004, s. 12.
   
      (2)  EYVL L 224, 18.8.1990, s. 29. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14).
   
      (3)  EUVL L 10, 14.1.2006, s. 16.
   
      LIITE
      A   OSA
      Edellä I artiklassa tarkoitettu suojavyöhyke
      
                  ISO-maakoodi
               
               
                  Jäsenvaltio
               
               
                  Koodi
                  (jos tiedossa)
               
               
                  Alue
               
            
                  UK
               
               
                  Yhdistynyt kuningaskunta
               
               
                  00201
               
               
                  Alue, joka kattaa sen osan Oxfordshiren ja Warwickshiren kreivikunnista, joka on 3,215 kilometrin säteellä maantieteellisen koordinaatin SP36412 42196 (1) ympärillä.
               
            
         
      B   OSA
      Edellä I artiklassa tarkoitettu valvontavyöhyke
      
                  ISO-maakoodi
               
               
                  Jäsenvaltio
               
               
                  Koodi
                  (jos tiedossa)
               
               
                  Alue
               
            
                  UK
               
               
                  Yhdistynyt kuningaskunta
               
               
                  00201
               
               
                  Alue, joka kattaa sen osan Oxfordshiren ja Warwickshiren kreivikunnista, joka on 10,215 kilometrin säteellä maantieteellisen koordinaatin SP36412 42196 (2) ympärillä.
               
            
         (1)  Maantieteellisinä koordinaatteina ovat Ison-Britannian valtakunnalliset koordinaatit (Ordnance Survey Landranger, sarja 1:50 000).
      
         (2)  Maantieteellisinä koordinaatteina ovat Ison-Britannian valtakunnalliset koordinaatit (Ordnance Survey Landranger, sarja 1:50 000).